OzLabs/hebrew-wiki-articles huggingface dataset:
הדיוויזיה ה-100 (ארצות הברית)

הדיוויזיה ה-100 היא דיוויזיית אימונים של צבא ארצות הברית הכפופה ליחידות המילואים. הדיוויזיה פעלה במהלך מלחמת העולם השנייה בחזית המערבית, ופורקה בתחילת 1946. היא הוקמה מחדש עוד באותה שנה, וכיום מוצבת בפורט נוקס, קנטקי. 

==היסטוריה==
הדיוויזיה הוקמה ב-12 ביולי 1918 במהלך מלחמת העולם הראשונה, והוצבה בטקסס. הדיוויזיה החלה בהתארגנות להישלח לחזית המערבית כחלק מחיל המשלוח של ארצות הברית, אולם כבר בנובמבר הסתיימה המלחמה. שנה לאחר מכן פורקה הדיוויזיה. היא הוקמה מחדש ביוני 1921, והוצבה בווירג'יניה המערבית. היא פורקה פעם נוספת ב-1940.

במהלך מלחמת העולם השנייה הוחלט להקים את הדיוויזיה פעם נוספת. היא הוקמה ב-15 בנובמבר 1942 בפורט ג'קסון, דרום קרוליינה. כמפקדה מונה ויתרס בארס. הדיוויזיה העבירה למעלה משנה באימונים בארצות הברית, וב-6 באוקטובר 1944 נשלחה לחזית המערבית. היא נכללה במסגרת הקורפוס השישי אשר היה חלק מהארמייה השביעית. בנובמבר נכנסה הדיוויזיה לקרב כנגד הגרמנים באזור הרי הווז', ולאחר מכן למחוז מוזל. הדיוויזיה כבשה את העיר ביטש (Bitche), והגנה עליה בהצלחה במהלך הקרב על הבליטה. בשל כך זכו אנשי הדיוויזיה לכינוי "בני ביטש". לאחר מכן לחמה הדיוויזיה בפלישת בעלות הברית המערביות לגרמניה ב-1945, וב-10 בינואר 1946 היא הוחזרה לארצות הברית ופורקה. בסתיו של אותה שנה, הוקמה הדיוויזיה מחדש כדיוויזיה מוטסת. ב-1952 היא עברה הסבה לדיוויזיית חי"ר, וב-1959 היא הפכה לדיוויזיית אימונים והדרכה, והיא כזו עד היום. לאורך כל שנות קיומה היא הוצבה בקנטקי, וב-2006 הועבר המטה שלה מלואיוויל לפורט נוקס.

==קישורים חיצוניים==

* [https://web.archive.org/web/20170428195444/http://www.100thww2.org/index.html אתר המוקדש לדיוויזיה] 
* [http://www.globalsecurity.org/military/agency/army/100d.htm הדיוויזיה ה-100] באתר "ביטחון גלובלי" 
* [http://marshallfoundation.org/100th-infantry/ הדיוויזיה ה-100] 

100
100
100
קטגוריה:דיוויזיות בצבא ארצות הברית במלחמת העולם השנייה
בריסטול רוברס

בריסטול רוברס (אנגלית: Bristol Rovers F.C.) היא קבוצת כדורגל מהעיר בריסטול, שבדרום מערב אנגליה. נכון לעונת 2020/2021 משחקת הקבוצה בליגת הפוטבול ליג הראשונה, שהיא הליגה השלישית בחשיבותה באנגליה.

== היסטוריה ==
הקבוצה הוקמה בשנת 1883, ומעולם לא שיחקה בפרמייר ליג וגם לא בליגה האנגלית הבכירה טרם הקמת הפרמייר ליג (הליגה הראשונה של הפוטבול ליג).

הקבוצה שיחקה לאחרונה בליגה השנייה של אנגליה בעונת 1992/93. בסיום עונת 2014/15 נשרה הקבוצה לראשונה בתולדותיה לליגת הנשיונל ליג שהיא הליגה החמישית באנגליה והלא מקצועית.
הייתה זאת הפעם הראשונה בתולדותיה שבריסטול רוברס מצאה את עצמה מחוץ לפוטבול ליג.

בריסטול רוברס התאוששה וחזרה כעבור עונה לפוטבול ליג השנייה, וכעבור עונה נוספת העפילה אל הפוטבול ליג הראשונה, ובכך חזרה לליגה השלישית אחרי 5 שנות היעדרות.

יריבתה העירונית של בריסטול רוברס היא בריסטול סיטי, הדרבי האחרון בין שתי הקבוצות נערך בעונת 2000/01.

== קישורים חיצוניים==

* 

*
קטגוריה:בריסטול: מועדוני כדורגל
קטגוריה:קבוצות כדורגל אנגליות
קטגוריה:קבוצות כדורגל שהוקמו ב-1883
טיילייגר

טיילייגר (באנגלית: Tiliger) הוא בן-כלאיים נדיר מדרגה שנייה ממשפחת החתוליים. הטיילייגר הוא תוצר של הכלאה בין טיגריס לנקבת לייגר, קרי בן כלאיים של זכר טיגריס ונקבה שהיא עצמה בת כלאיים של אריה ונקבת טיגריס. הטיילייגרים הראשונים בעולם נולדו ב-16 באוגוסט 2007 בפארק הזואולוגי האינטראקטיבי גרולד וויין בווינווד, אוקלהומה לנקבת לייגר וטיגריס בנגלי לבן. בדומה ללייגרים, הטיילייגרים גדולים באופן ניכר מטיגריסים ואריות. ב-7 במרץ 2013 תועדה המלטה נוספת של גורי טיילייגר בפארק גרולד וויין, הפעם לאב טיגריס סיבירי.

הצירוף ההיפותטי המקביל של הטיילייגר, הלייגריס (בן ללייגר ונקבת טיגריס) אינו אפשרי, מאחר שזכרי הלייגר אינם פוריים.

== ראו גם ==
* כלאי חתוליים
* לייגר

==הערות שוליים==

קטגוריה:פנתר
קטגוריה:חיות כלאיים
איגור פטרוב

איגור גריגורוביץ' פטרוב (באוקראינית: Ігор Григорович Петров, ברוסית: И́горь Григо́рьевич Петро́в; נולד ב-30 בינואר 1964) הוא כדורגלן עבר סובייטי-אוקראיני ששיחק בעמדות קשר התקפי בקבוצת שחטאר דונצק בתקופת ברית המועצות. 

בשנת 1991 הגיע פטרוב לישראל ובמשך 3 שנים שיחק בקבוצות ישראליות - בית"ר תל אביב ומכבי עירוני אשדוד. שיחק 3 משחקים במדי נבחרת אוקראינה. בשנת 1994 שב לאוקראינה ושיחק 4 שנים נוספות בליגת העל האוקראינית. 

אחרי פרישתו ממשחק פעיל הוא החל בקריירת האימון. בהתחלה היה עוזר מאמן בקבוצת שחטאר דונצק במשך עונה אחת ולאחר מכן אימן את קבוצת אולימפיק דונצק במשך 7 שנים.

==תארים==
* הגביע הסובייטי - 1983
* הגביע האוקראיני - 1994/1995

==קישורים חיצוניים==

קטגוריה:כדורגלנים אוקראינים
קטגוריה:קשרי כדורגל סובייטים
קטגוריה:כדורגלנים סובייטים
קטגוריה:קשרי כדורגל אוקראינים
קטגוריה:כדורגלני שחטאר דונצק
קטגוריה:כדורגלני מטאלורג דונצק
קטגוריה:כדורגלני בית"ר תל אביב
קטגוריה:כדורגלני מכבי עירוני אשדוד
קטגוריה:כדורגלני נבחרת אוקראינה
קטגוריה:כדורגלנים זרים בישראל
קטגוריה:מאמני כדורגל אוקראינים
קטגוריה:אוקראינים שנולדו ב-1964
אקטרינה זכרייבה

אֶקָטֶרִינָה סְפָסוֹבָה גֶצֶ'בָה זָכָרִייֶבָה (בבולגרית: Екатерина Спасова Гечева-Захариева; נולדה ב-8 באוגוסט 1975, פאזארג'יק, הרפובליקה העממית של בולגריה) היא פוליטיקאית ומשפטנית בולגרייה אשר כיהנה ממאי 2017 ועד מאי 2021 כסגנית ראש הממשלה ושרת החוץ של בולגריה בממשלתו השלישית של בויקו בוריסוב.

==קורות חייה==
אקטרינה זכרייבה נולדה בפאזארג'יק. היא רכשה השכלה אקדמית באוניברסיטת פלובדיב והוסמכה במשפטים.

ב-2003 נכנסה לחיים הפוליטיים בבולגריה, עת כיהנה כעוזרת שר המים והסביבה. ב-2009 מונתה לסגנית השר לפיתוח אזורי ועבודות ציבוריות. ב-2012 מונתה לראש לשכתו של הנשיא רוסן פלבנלייב. ב-2013 כיהנה לתקופה קצרה כסגנית ראש ממשלת בולגריה והשרה לפיתוח אזורי ועבודות ציבוריות בממשלת המעבר של מארין רייקוב. ב-18 בדצמבר 2015 מונתה זכרייבה לשרת המשפטים של בולגריה בממשלתו השנייה של בויקו בוריסוב.

ב-27 בינואר 2017 התפטרה ממשלתו של בוריסוב ובכלל זה זכרייבה. בבחירות הכלליות שנערכו בבולגריה במרץ 2017 נבחרה זכרייבה לאספה הלאומית הבולגרית מטעם מחוז פאזארג'יק של מפלגת "אזרחים למען פיתוח אירופי של בולגריה". לאחר הבחירות הקים בויקו בוריסוב ממשלת קואליציה, ואקטרינה זכרייבה מונתה לסגנית ראש הממשלה ושרת החוץ של בולגריה.

נשיא המדינה ראובן ריבלין בפגישת עבודה מדינית עם שרת החוץ של בולגריה, אקטרינה זכרייבה, משכן הנשיא נובמבר 2020]]

==קישורים חיצוניים==

==הערות שוליים==

קטגוריה:פוליטיקאים בולגרים
קטגוריה:פוליטיקאיות בולגריות
קטגוריה:שרי החוץ של בולגריה
קטגוריה:שרי המשפטים של בולגריה
קטגוריה:ילידות 1975
קטגוריה:בולגרים שנולדו ב-1975
קטגוריה:שרות חוץ
נילי המאירי

נילי המאירי (נולדה ב-1939) היא עורכת ומגישת תוכניות רדיו בקול ישראל בעברה, מנהלת מחלקת הילדים והנוער בקול ישראל ורשת א' בקול ישראל מירושלים.

==ביוגרפיה==
המאירי נולדה בפתח תקווה ליצחק ושרה המאירי. אביה יצחק המאירי היה איש ציבור ועיתונאי. ב-27 ביולי 1955 בעת שחזר ארצה במטוס של חברת אל על משליחות באמריקה הצפונית יורט המטוס מעל שמי בולגריה על ידי מטוסי קרב בולגריים וכל 58 נוסעיו, ובהם יצחק המאירי, נספו. בן 40 היה במותו. נילי הייתה בת 16 בעת מותו של אביה. לאחר שסיימה לימודיה התיכוניים בבית הספר אוהל שם ברמת גן, התגייסה בסוף שנות ה-50 לצה"ל ושירתה כקריינית בגלי צה"ל.

זמן קצר לאחר סיום שירותה בגלי צה"ל עברה לקול ישראל ועבדה שם כקריינית ומגישה כולל קריינית חדשות. בהמשך, ערכה, הגישה וקראה סיפורים ושירים בתוכניות הילדים והנוער בקול ישראל (התוכנית לאם ולילד). היא נהגה לפתוח כל תוכנית במשפט: "שלום לכם ילדים, כאן נילי המדברת אליכם". המאירי אף שרה את אחד מפתיחי התוכנית.
בשנות ה-60 יצאה לארצות הברית והייתה בין מייסדי, עורכי ומגישי תחנת הרדיו העברית "כאן ישראל" בניו-יורק. בעת שהותה בארצות הברית למדה בבית ספר A.C.R עריכה, הפקה, בימוי לטלוויזיה. לאחר כשלוש שנות שהות בארצות הברית שבה ארצה וחזרה לערוך ולהגיש תוכניות ב"קול ישראל".

בשנת 1967 הוציאה חברת CBS שני תקליטים עם סיפורים ושירים לגילאי 4–8 בקריינותה של המאירי.

בשנות ה-80 מונתה המאירי למנהלת מחלקת הילדים והנוער של קול ישראל במקומה של מרים הרמן שפרשה לגמלאות. בתפקיד זה כיהנה במשך כ-10 שנים. לאחר מכן, התמנתה אחראית על רשת א' בירושלים.

נילי המאירי היא בוגרת האוניברסיטה העברית בהיסטוריה כללית, ישראלית ומזרח אסיה. היא נשואה בשנית ולה שלושה ילדים ונכדים.

== פרסים ==
יחד עם תמר ליבס, זכתה המאירי בפרס רשות השידור על הפקת תוכנית שעסקה בטראומה של ילדים בצל מלחמות.

==לקריאה נוספת==
* איזי מן, קול ישראל מירושלים – מדינה מאחורי המיקרופון, רשות השידור ופרינטיב, 2008, עמ' 208, 212, 297.

== קישורים חיצוניים ==
* 
* [http://stereo-ve-mono.com/40357 נילי המאירי – כתר הנרקיס (1966)], באתר סטריאו ומונו
* [https://www.musicjinni.com/ak1j3368VtJ/נילי-המאירי-יום-הולדת-השקדיה-ט-ו-בשבט.html נילי המאירי - יום הולדת השקדיה (ט"ו בשבט)]
* 

== הערות שוליים ==

קטגוריה:סגל קול ישראל
קטגוריה:שדרניות רדיו ישראליות
קטגוריה:שדרני רדיו ישראלים
קטגוריה:ישראליות שנולדו ב-1939
קטגוריה:ישראלים שנולדו ב-1939
דייוויד ת'רדקיל

דייוויד ת'רדקיל (באנגלית: David Thirdkill נולד ב-12 באפריל 1960) הוא כדורסלן עבר אמריקאי ששיחק בעיקר בליגת ה-NBA ובישראל. גובהו 2.01 מטרים.

==קריירה ==
ת'רדקיל נולד בסנט לואיס, מיזורי שבארצות הברית. שיחק בקולג' סאות'רן איידהו ובמכללת בראדלי, שם זכה בכינוי "השריף" על שום אופן הגנתו הצמודה. שיחק כקלע וכסמול פורוורד. בשנת 1982 הוא נבחר בסיבוב הראשון בדראפט ה-NBA במקום ה-15 על ידי פיניקס סאנס. החל לשחק ב-NBA בשנת 1982 במדי פיניקס סאנס, ועונה לאחר מכן שיחק בדטרויט פיסטונס. בעונת 1985/1986 שיחק במילווקי באקס, סן אנטוניו ספרס בהן מיעט לשחק, ובבוסטון סלטיקס שזכתה באליפות ה-NBA בעונה זו. שיחק בליגת ה-NBA בסך הכל 179 משחקים, בהם קלע 510 נקודות.

ת'רדקיל שיחק בעונת 1986/1987 בקבוצת טנדואיי רום מאסטרס מהפיליפינים. לאחר מכן שיחק עונה בליגת ה-CBA בארצות הברית, ובקבוצת פיורפודס טי.ג'יי הוטדוגס במסגרת טורניר בפיליפינים. בעונת 1988/1989 עבר לשחק בישראל והצטרף לאליצור רמלה. בעונה זו קלע 364 נקודות.

את עונת 1989/1990 פתח בוירטוס רומא בה שיחק 8 משחקים בלבד, ועבר לקוראל רואן באסקט מהליגה הצרפתית. לאחר מכן שב לישראל ושיחק שלוש עונות במדי הפועל תל אביב, וזכה איתה בגביע המדינה בכדורסל בשנת 1993, כאשר הוא קלע בגמר 15 נקודות. כמו כן שיחק עונה אחת בהפועל חולון, ועונה אחת בבני הרצליה. בגיל 36 פרש ממשחק. הוא נחשב לאחד הזרים הטובים ביותר ששיחקו בישראל. בשש שנותיו בישראל קלע 2273 נקודות.

==קישורים חיצוניים==

* 
* 

==הערות שוליים==

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:בחירות דראפט של פיניקס סאנס
קטגוריה:כדורסלני אוניברסיטת בראדלי
קטגוריה:כדורסלני פיניקס סאנס
קטגוריה:כדורסלני דטרויט פיסטונס
קטגוריה:כדורסלני מילווקי באקס
קטגוריה:כדורסלני סן אנטוניו ספרס
קטגוריה:כדורסלני בוסטון סלטיקס
קטגוריה:כדורסלני אליצור רמלה
קטגוריה:כדורסלני וירטוס רומא
קטגוריה:כדורסלני הפועל תל אביב
קטגוריה:כדורסלני הפועל חולון
קטגוריה:כדורסלני בני הרצליה
קטגוריה:מיזורי: כדורסלנים
קטגוריה:סנט לואיס: אישים
קטגוריה:אמריקאים שנולדו ב-1960
דינה מויאל

דינה מויאל (1955 - 22 בנובמבר 2006) הייתה שופטת ישראלית. תפקידה האחרון במערכת המשפט של ישראל היה שופטת בבית המשפט המחוזי בנצרת.

== ביוגרפיה ==
מויאל נולדה בישראל. בשנת 1973 סיימה את לימודיה התיכוניים בקיבוץ רשפים שבעמק בית שאן. באותה שנה התגייסה לצבא הגנה לישראל ושירתה שם עד שנת 1975. בין השנים 1975–1981 התגוררה מויאל במושב נביעות ששכן בחצי האי סיני ועבדה שם בתחום התיירות.

בשנת 1987 קבלה תואר במשפטים באוניברסיטת תל אביב והחלה התמחות במשרד עורכי הדין ש. הורוביץ ושות' שנמשכה עד לשנת 1989. באותה שנה הוסמכה כעורכת דין.

בחודש מאי 1996 נבחרה לכהונת שופטת בבית משפט השלום בנצרת. באוגוסט 2001 מונתה לסגנית נשיא בית משפט השלום בנצרת. באוקטובר 2004 היא מונתה להיות רשמת ושופטת בפועל של בית המשפט המחוזי בנצרת. בחודש ינואר 2006 מונתה לכהונת שופטת בבית המשפט המחוזי בנצרת.

בשנת 2006 קבעה בפסק דין תקדימי כי פטירת חבר קיבוץ אינה מקנה ליורשיו "דמי עזיבה".

מויאל נפטרה ב-22 בנובמבר 2006.

==קישורים חיצוניים==

* 

== הערות שוליים ==

קטגוריה:שופטי בתי משפט השלום
קטגוריה:שופטות בית המשפט המחוזי בנצרת
קטגוריה:שופטי בית המשפט המחוזי בנצרת
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:נביעות: אישים
קטגוריה:עורכות דין ישראליות
קטגוריה:עורכי דין במאה ה-20
קטגוריה:מתנחלות
קטגוריה:ישראליות שנולדו ב-1955
קטגוריה:ישראלים שנולדו ב-1955
קטגוריה:ישראליות שנפטרו ב-2006
קטגוריה:ישראלים שנפטרו ב-2006
ויקיפדיה האינדונזית

ויקיפדיה האינדונזית היא המהדורה של ויקיפדיה בשפה האינדונזית. ויקיפדיה האינדונזית היא בעלת הצמיחה החמישית במהירותה באסיה, לאחר ויקיפדיה היפנית, הסינית, הקוריאנית והטורקית. הערך הראשון בוויקיפדיה האינדונזית נכתב ב-30 במאי 2003, אך העמוד הראשי שלה נוצר חצי שנה מאוחר יותר, ב-29 בנובמבר 2003.

נכון ל-{{יום מקומי}} ב{{שם חודש מקומי}} {{שנה מקומית}} ישנם בו ערכים ו- משתמשים פעילים. עורך פעיל מוגדר כמי שביצע חמש עריכות לפחות בחודש זה.

== רקע ==
אף על פי שהשפה האינדונזית דומה לשפה המלאית ויקיפדיה האינדונזית נותרה נפרדת מוויקיפדיה המלאית. (שהוקמה באוקטובר 2002). ב-2009 כתב יאן צ'י כי "מאחר שקבוצות אתניות אלו משתייכות לגבולות לאומיים, לא צפוי מיזוג".

אינדונזית היא צורה סטנדרטית חצי-מלאכותית של השפה המלאית, שפה ממשפחת השפות האוסטרונזיות. האינדונזית הפכה לשפה רשמית עם עצמאות אינדונזיה בשנת 1945. על אף שהיא השפה הרשמית במדינה, היא מדוברת על ידי 7% (30 מיליון איש) בלבד מאוכלוסיית אינדונזיה כשפת אם ועל ידי 240 מיליון בני אדם שלא ברמת שפת אם.

== תורמים ==
ב-2004 פרסם מגזין "טמפו" כי ויקיפדיה האינדונזית מורחבת על ידי אינדונזים החיים מחוץ לאינדונזיה. המאמר תרם לפופולריזציה של ויקיפדיה, ומאז מספר התורמים בוויקיפדיה האינדונזית צומח בצורה יוצאת דופן.

בפברואר 2009, ויקיפדיה האינדונזית הגיעה ל-100,000 ערכים. באותה שנה היו בוויקיפדיה האינדונזית 50 תורמים פעילים בלבד.

=== סדנאות וסמינרים ===
במרץ 2007 אוניברסיטת בינה נוסנטרה הזמינה את ויקיפדיה האינדונזית לקיום הסמינר הראשון של ויקיפדיה בקמפוס בג'קרטה.

בחודש נובמבר 2007 החליטה ממשלת אינדונזיה, באמצעות מחלקת התקשורת והמידע שלה, על הקמת סדנה שנתית לוויקיפדיה האינדונזית בנושא כתיבת מאמרים בוויקיפדיה. איוון לנין, אחד מהדוברים שרואיינו, ציין כי מספר התורמים לוויקיפדיה האינדונזית עלה, והמאמרים החלו להיות מגוונים יותר.

== אבני דרך ==
* 16 במרץ 2004 - 1,000 ערכים
* 31 במאי 2005 - 10,000 ערכים
* 1 בפברואר 2007 - 50,000 ערכים
* 21 בפברואר 2009 - 100,000 ערכים
* 26 בדצמבר 2011 - 180,000 ערכים
* 27 במרץ 2012 - 200,000 ערכים
* אוקטובר 2013 - 300,000 ערכים
* 27 באפריל 2017 - 400,000 ערכים

==לקריאה נוספת==
<div class="mw-content-ltr">
* 
</div>

==קישורים חיצוניים==

* 

== הערות שוליים ==

קטגוריה:אתרי אינטרנט שהושקו ב-2003
אינדונזית
אדנקו סבחת-חיימוביץ'

אדנקו סבחת-חיימוביץ (נולדה ב-1976) היא שופטת בבתי משפט שלום של מחוז המרכז.

סבחת-חיימוביץ' היא אחת משתי השופטות הראשונות מיוצאי אתיופיה בישראל (יחד עם אסתר טפטה-גרדי).

== ביוגרפיה ==
סבחת-חיימוביץ' נולדה בכפר מוורי, הסמוך לעיר גונדר שבמדינת אמהרה שבצפון אתיופיה. פירוש שמה אדנקו באמהרית הוא "לשבח" או "להלל". היא בתם הרביעית מתוך ששת ילדיהם של שרה וטגה סבחת. יש לה עוד אחים מנישואיו האחרים של אביה. כשהייתה בת שמונה עלתה במסגרת עליית ביתא ישראל עם בני משפחתה לישראל ברגל דרך סודאן. לישראל הגיעה משפחתה בטיסה חשאית כחלק ממבצע משה. עם הגיעם לישראל, השתקעה משפחתה בשכונת רמות אלון בירושלים. אביה של סבחת עבד בבית דפוס, ואמה כמנקה.

כבת למשפחה מסורתית למדה סבחת בבית ספר ממלכתי־דתי. בתיכון עברה לפנימיית כפר בתיה אך לאחר שנתיים חזרה הביתה והשלימה את לימודיה בתיכון רנה קסין וסיימה בשנת 1995. סבחת-חיימוביץ' נרשמה לעתודה, ובמסגרתה החלה ללמוד לתואר ראשון במשפטים באוניברסיטת תל אביב. בשנת 2000 סיימה את לימודי התואר הראשון במשפטים באוניברסיטת תל אביב והתגייסה לצה"ל. בין השנים 2000–2001 התמחתה בפרקליטות הצבאית והוסמכה כעורכת דין ב-2002. היא המשיכה לעבוד שם עד שנת 2006. במהלך שירותה בצה"ל היא עבדה כיועצת משפטית, תובעת וסנגורית בפרקליטות הצבאית. כאשר השתחררה מהשירות הצבאי כקצינה מצטיינת בדרגת סרן, היא המשיכה בעקבות לעבוד עם קולגה מהצבא, עו"ד אילן כץ (שהיה סגן הפרקליט הצבאי הראשי) באגף הייעוץ המשפטי של הביטוח הלאומי, ומשם חברה אליו לשותפות במשרד עורכי דין פרטי שהקים. בשנת 2008 הוסמכה במשפטים באוניברסיטת תל אביב ובשיתוף עם אוניברסיטת נורת'ווסטרן.

בשנת 2013, נישאה למוזיקאי יותם חיימוביץ'.

בחודש דצמבר 2016 נבחרה על ידי הוועדה לבחירת שופטים לשופטת בבתי משפט שלום של מחוז המרכז. קבוצת פעילים חברתיים מקרב יוצאי אתיופיה התנגדה למינוי, כי שסבחת-יחימוביץ' הביעה תמיכה במפכ"ל המשטרה לשעבר, יוחנן דנינו. הרקע לדברים הוא סירובו של דנינו להודות בכך שבמהלך הפגנות יוצאי אתיופיה נפתחו תיקים לשווא, וזאת על אף שמבין התיקים שנפתחו, 50 נסגרו בשנה החולפת. תמיכתה של סבחת-חיימוביץ' בדנינו, בדמות אות הוקרה שהעניקה לו באותו מושב, התפרשה אצל רבים מהמשתתפים כפגיעה באינטרס הציבורי שלהם.

=== פעילות התנדבותית ===
סבחת-חיימוביץ' התנדבה כעורכת דין בעמותת טבקה, וסייעה בליווי משפטי ליוצאי אתיופיה. במהלך השנים התקדמה בעמותה להיות חברת הוועד המנהל של העמותה ועמדה בראש הצוות הסיוע המשפטי.
במהלך הפגנות יוצאי אתיופיה במאי 2015 הייתה מבין נציגי יוצאי אתיופיה שהשתתפו בפגישה עם מפכ"ל המשטרה, יוחנן דנינו, שעסקה באלימות המשטרה בהפגנות. בזמן ההפגנות, כעורכת דין מטעם הסנגוריה, ייצגה את העצורים ופעלה לשחרורם.

== קישורים חיצוניים ==

* 
* 
* 

== הערות שוליים ==

קטגוריה:עורכות דין חברתיות ישראליות
קטגוריה:עורכי דין חברתיים ישראלים
קטגוריה:שופטי בתי משפט השלום
קטגוריה:בוגרות תיכון רנה קסין
קטגוריה:בוגרי תיכון רנה קסין
קטגוריה:בוגרות אוניברסיטת תל אביב: משפטים
קטגוריה:בוגרי אוניברסיטת תל אביב: משפטים
קטגוריה:בוגרות העתודה האקדמית
קטגוריה:בוגרי העתודה האקדמית
קטגוריה:ישראליות ילידות אתיופיה
קטגוריה:ישראלים ילידי אתיופיה
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:ישראליות שנולדו ב-1976
קטגוריה:ישראלים שנולדו ב-1976
A-Yo

A-Yo הוא הסינגל השיווקי הראשון של הזמרת האמריקאית ליידי גאגא מאלבום האולפן החמישי שלה, Joanne.

== רקע והוצאה ==
לאחר יציאתו של הסינגל המוביל, "Perfect Illusion" ב-9 בספטמבר 2016, גאגא הוציאה את השיר "Million Reasons" כסינגל השיווקי הראשון מהאלבום, ואחריו את "A-Yo" כסינגל השיווקי השני ב-18 באוקטובר באותה השנה.

ביום הכרזתו של השיר כסינגל שיווקי גאגא הוציאה בערוץ ה-Vevo שלה את הקלטת השמע שלו עם עטיפתו. בעקבות השמעות רבות ברדיו, לאחר מספר שבועות מצאתו של הסינגל השיווקי הראשון, "Million Reasons" גאגא הפכה אותו לסינגל השני הרשמי מתוך האלבום, ו-"A-Yo "נשאר כסינגל השיווקי היחיד מ-Joanne.

== הופעות קידום ==
גאגא הופיעה עם השיר במיני סיבוב ההופעות שלה, "Diva Bar Tour" שנמשך כשלושה שבועות בארצות הברית, וביצעה אותו לראשונה בשידור חי בטלוויזיה בתוכנית Saturday Night Live, הידועה בכינוייה SNL ב-22 באוקטובר 2016. בהופעות עם השיר גאגא החלה לנגן בגיטרה. דניאל קרפס מהמגזין רולינג סטון תיאר את השיר כשיר אינטנסיבי.

כריס וויט מהמגזין פייסט כינה את גאגא כ-"מופיעה מדהימה וזמרת נהדרת" כאשר היא מבצעת את השיר והוסיף כי "גאגא יודעת את ההרכב של השמעת מוזיקה בהופעה חיה", בכוונה להופעתה בתוכנית SNL. הופעותיה עם השיר ללא פלייבק זכו לשבחים רבים על קולה. בנוסף, גאגא הופיעה עם השיר בתוכנית The Late Late Show with James Corden בערוץ CBS ב-26 באוקטובר 2016. ב-9 בדצמבר באותה השנה הופיעה עם השיר ושיר נוסף מהאלבום "John Wayne", במסלול הדוגמנות של ויקטוריה'ס סיקרט בפריז. גאגא העלתה את ההופעה באותו היום לערוצה ב-Vevo ועד היום נצפתה כ-24 מיליון פעמיים. גאגא גם הופיעה עם השיר בסיבוב ההופעות שלה לקידום האלבום, "Joanne World Tour".
== מיקומי שיא ==

== נתוני מכירות ==
{| class="wikitable"
!מקום
!תארים
!מספר עותקים
|-
! colspan="3" |סיכום
|-
!בכל העולם
|—
|100,000<ref></ref>
|}

== קישורים חיצוניים ==

==הערות שוליים==

קטגוריה:שירי ליידי גאגא
קטגוריה:שירים באנגלית
קטגוריה:שירים שנכתבו על ידי בלאדפופ
קטגוריה:שירים שנכתבו על ידי הילרי לינדזי
קטגוריה:שירים שנכתבו על ידי ליידי גאגא
קטגוריה:שירים שנכתבו על ידי מארק רונסון
קטגוריה:שירים שהופקו על ידי בלאדפופ
קטגוריה:שירים שהופקו על ידי ליידי גאגא
קטגוריה:שירים שהופקו על ידי מארק רונסון
קטגוריה:שירי קאנטרי פופ
ביורן תורדרסון

ביורן תורדרסון (באיסלנדית: Björn Þórðarson; 6 בפברואר 1879 – 25 באוקטובר 1963) היה עורך דין איסלנדי שכיהן כראש ממשלת איסלנד מדצמבר 1942 ועד אוקטובר 1944 בראש ממשלה של פוליטיקאים, מומחים ופקידים שמונו על ידי סוון ביירנסון, שכיהן אז כעוצר איסלנד ולאחר מכן כנשיא איסלנד הראשון, כדי להנהיג את איסלנד שהייתה כבושה אז בידי ארצות הברית במהלך מלחמת העולם השנייה. לאחר פרישתו מתפקיד ראש הממשלה לא היה תורדרסון מעורב יותר בחיים הפוליטיים.

==חייו==
תורדרסון למד משפטים באוניברסיטת קופנהגן באותה תקופה בה למדו שם מי שלימים היה גם הוא ראש ממשלת איסלנד, איינר ארנורסון ומי שלימים כיהן כנשיא איסלנד, סוון ביירנסון ואת שניהם הוא הכיר אישית. בתום לימודיו ב-1906 הוא קיבל תואר שני וב-1926 הוא סיים את לימודי הדוקטורט שלו באוניברסיטת איסלנד ונושא עבודת הגמר שלו היה "ענישה באיסלנד 1761-1925".

==ראש ממשלה וההתנתקות מדנמרק==
יחסיה של איסלנד עם דנמרק ושיתוף הפעולה עם כוחות הכיבוש האמריקאים היו שני הנושאים המרכזיים בתקופת ממשלתו של תורדרסון. בנוגע לשאלת היחסים עם דנמרק, לאחר פקיעת השלטון המשותף של שתי המדינות בסוף שנת 1943, צידד תורדרסון בניתוק הקשר עם האימפריה הדנית בהסכמה ולא באמצעות היפרדות חד צדדית. לאחר שהושג רוב סוחף במשאל עם, הכריזה איסלנד על עצמה כרפובליקה עצמאית ב-17 ביוני 1944 וסוון ביירנסון נבחר להיות נשיאה הראשון.

איסלנד הייתה אז תלויה באופן מוחלט בארצות הברית וממשלת איסלנד הרחיקה לכת כדי למלא אחר רצונותיהם של האמריקאים. ממשלת תורדרסון נודעה בכינוי "ממשלת קוקה קולה", וזאת בשל העובדה ששניים משריה הפכו ב-1943 להיות זכיינים של שתי חברות אמריקאיות. שר החוץ והתעשייה, וילהלמור תור מהמפלגה הפרוגרסיבית, היה זכיין של חברת הדלק ESSO וביורן אולפסון, שר האוצר, ייסד את חברת Vífilfell, משווקת מוצרי חברת קוקה-קולה באיסלנד.

==קישורים חיצוניים==

* [http://www.althingi.is/altext/cv/is/?nfaerslunr=1085 מידע אודותיו באתר האלת'ינגי (הפרלמנט האיסלנדי)] 

קטגוריה:ראשי ממשלת איסלנד
קטגוריה:ילידי 1879

קטגוריה:נפטרים ב-1963
מיגל דיאס-קאנל

מיגל מריו דיאס-קאנל ברמודס (Miguel Mario Díaz-Canel Bermúdez; נולד ב-20 באפריל 1960) הוא פוליטיקאי קובני, המכהן מאפריל 2018 כנשיא מועצת המדינה של קובה במקומו של ראול קסטרו. לפני כן כיהן כסגן הנשיא הראשון של מועצת המדינה והקבינט הקובנים מאז 2013. הוא חבר הפוליטביורו של המפלגה הקומוניסטית של קובה מאז 1997 וכיהן כשר ההשכלה הגבוהה בין השנים 2009–2012. דיאס-קאנל נבחר כסגן נשיא הקבינט בשנת 2012 וב-24 בפברואר 2013 נבחר כסגן נשיא ראשון של מועצת המדינה. מאז אפריל 2021, מכהן כמזכיר הראשון של המפלגה הקומוניסטית, התפקיד הבכיר ביותר בקובה.

== ביוגרפיה ==
דיאס-קאנל סיים את לימודיו באוניברסיטת לאס וילאס ב-1982 בתור מהנדס אלקטרוניקה, עם סיום לימודיו הוא הצטרף לצבא הקובני. ב-1987 השלים דיאס-קאנל שליחות בינלאומית בניקרגואה כמזכיר הראשון של איחוד הצעירים הקומוניסטים של וילה קלרה.

ב-1993 התחיל דיאס-קאנל לעבוד במפלגה הקומוניסטית של קובה, ושנה לאחר מכן נבחר לתפקיד המזכיר הראשון של ועדת המפלגה של מחוז וילה קלרה. ב-2003 נבחר דיאס-קאנל לאותו תפקיד במחוז אולגין. הוא גם הצטרף אל הפוליטבירו ב-2003.

דיאס-קאנל מונה לשר ההשכלה הגבוהה במאי 2009, תפקיד שסיים ב-22 במרץ 2012, כאשר מונה לסגן הנשיא של מועצת השרים (הקבינט). הוא האדם הראשון שנולד לאחר המהפכה הקובנית ב-1959 וממלא תפקיד זה. באוקטובר 2019 נבחר מחדש לכהונה נוספת כנשיא מועצת המדינה של קובה.

ביולי 2021, המשבר הכלכלי החריף ומגפת הקורונה הוציאו אלפים לרחובות בהוואנה ובערים נוספות, במחאה הגדולה ביותר בקובה זה קרוב ל-30 שנה. הם קראו למיגל דיאס-קאנל להתפטר<ref></ref>.

==חייו האישיים==
לדיאס-קאנל שני ילדים מאשתו הראשונה מרת'ה והוא מתגורר כיום עם אשתו השנייה ליס קואסטה.

==קישורים חיצוניים==

* 
* 

== הערות שוליים ==

קטגוריה:פוליטיקאים קובנים
קטגוריה:סגני נשיאים
קטגוריה:שרי ממשלה
קטגוריה:נשיאי קובה
קטגוריה:אנטי-אמריקאים
קטגוריה:ילידי 1960
קלרנס צ'ין

קלרנס ק. ק. צ'ין (באנגלית: Clarence K.K. Chinn) הוא קצין בדימוס בדרגת מייג'ור גנרל בצבא ארצות הברית.
==ביוגרפיה==
צ'ין נולד בהוואי, בן להורים ילידי המקום. הוא גדל בבסיסים שונים ברחבי העולם, כולל ביפן ובניו ג'רזי, בעקבות שירותו של אביו שהיה קצין בצבא ארצות הברית ורופא שיניים.

ב-1981 סיים לימודיו באקדמיה הצבאית של ארצות הברית והתגייס לצבא. שירת כמפקד מחלקה רובאית וסגן מפקד פלוגה בגדוד השלישי של רגימנט החי"ר ה-39 בדיוויזיית החי"ר התשיעית. לאחר מכן עבר לשרת בכוחות המיוחדים ושירת כמפקד מחלקה מסייעת וסגן מפקד פלוגה רובאית ברגימנט הריינג'רס ה-75. ב-1983 השתתף בצניחה המבצעית במסגרת הפלישה האמריקאית לגרנדה. 

פיקד על פלוגה רובאית בגדוד הראשון של רגימנט החי"ר 503 ובמטה דיוויזיית החי"ר השנייה בקוריאה הדרומית. שימש עוזר קצין אג"ם, מפקד פלוגת מפקדה ומפקד פלוגה מבצעית בגדוד הראשון של רגימנט הריינג'רס ה-75. בדצמבר 1989 השתתף בצניחה מבצעית לילית במהלך הפלישה האמריקאית לפנמה. 

בשנים 1999–2001 פיקד על גדוד האימונים הרביעי ברגימנט הריינג'רס ה-75 ובשנים 2002–2004 שימש סגן מפקד הרגימנט. בתקופה זו השתתף במלחמת עיראק ובמלחמת אפגניסטן. 

ביולי 2004 מונה למפקד חטיבת האימונים של הריינג'רס (בית הספר לריינג'רס). ביולי 2006 מונה לקצין מבצעים במרכז המבצעים המיוחדים של פיקוד המבצעים המיוחדים. ביולי 2008 מונה לראש מטה הדיוויזיה המוטסת ה-82 והוצב עמה באפגניסטן שם שימש ראש מטה כוח הסיוע הביטחוני הבינלאומי ולאחר מכן שימש סגן מפקד הדיוויזיה. בינואר 2011 מונה למפקד המרכז לאימונים משותפים בפורט פולק שבלואיזיאנה. בנובמבר 2012 הוצב שוב באפגניסטן ושימש סגן מפקד כוח המשימה המשותף בהנהגת הדיוויזיה המוטסת ה-101 להכשרת כוחות הביטחון האפגנים. בינואר 2014 מונה למפקד בסיס פורט בראג. בנובמבר 2014 מונה לסגן מפקד פיקוד המבצעים המיוחדים של צבא ארצות הברית. 

ביוני 2015 מונה למפקד כוחות הצבא בפיקוד דרום של ארצות הברית. שירת בתפקיד עד אוקטובר 2017 ופרש מהצבא.

צ'ין בעל תואר בלימודי אסטרטגיה ממכללת המלחמה של הצבא. הוא נשוי לואל והם הורים לשניים.

==קישורים חיצוניים==

*[https://ar.usembassy.gov/wp-content/uploads/sites/26/2016/08/Clarence-K.pdf ביוגרפיה] באתר כוחות הצבא בפיקוד דרום
*[http://www.westpointcoh.org/interviews/do-we-have-parachutes-with-the-rangers-in-grenada-and-panama “Do We Have Parachutes?” With The Rangers In Grenada And Panama], ראיון עמו באתר האקדמיה הצבאית של ארצות הברית
==הערות שוליים==

קטגוריה:גנרלים בצבא ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי כוכב הארד
קטגוריה:הריינג'רס
מעוטרי מדליית השירות המצוין (צבא ארצות הברית)
קטגוריה:אנשי הכוחות המזוינים של ארצות הברית במלחמת אפגניסטן
סולומון גאון

הרב סולומון (שלמה) גאון (באנגלית: Solomon Gaon, בחלק מהתעודות והמסמכים גם: Salamon Gaon; 15 בדצמבר 1912, טראווניק, האימפריה האוסטרו-הונגרית – 22 בדצמבר 1994, ניו יורק, ארצות הברית) היה הרב הראשי של קונגרס הקהילות הספרדיות בחבר העמים הבריטי, וממנהיגיה הבולטים של יהדות ספרד בעולם. גאון כיהן גם כפרופסור בישיבה יוניברסיטי.

==קורות חייו==
סולומון גאון נולד בטראווניק לרחלה ויצחק. בין השנים 1928–1932 למד בסמינר התאולוגי היהודי של קהילת סרייבו בהנהלת הרב ד"ר מוריץ לוי. ב-1934 היגר לבריטניה והשתקע בלונדון. הוריו נרצחו בשואה.

ב-1939 רכש גאון תואר דוקטור באוניברסיטת לונדון ובהמשך, הוסמך לרבנות בבית הספר ללימודי יהדות של לונדון. ב-1949 מונה לרב הראשי של קונגרס הקהילות הספרדיות בחבר העמים הבריטי שמרכזו שכן בבית הכנסת בוויס-מרקס. מ-1963 היה שותף לכתיבת תוכנית לימודי יהדות ספרד של ישיבה יוניברסיטי. סולומון גאון כיהן כנשיא הפדרציה הספרדית העולמית. ב-1977 סיים את כהונתו בבריטניה והיגר לארצות הברית, שם כיהן כמרצה בישיבה יוניברסיטי והקים בה את המכון ללימוד יהדות ספרד על שם יעקב א. ספרא (אביו של אדמונד ספרא). בהמשך כיהן כפרופסור בישיבה יוניברסיטי. כן היה פעיל בקהילת שארית ישראל.

ב-1990 הוענק לקהילות יהדות ספרד פרס נסיך אסטוריאס וסולומון גאון קיבל אותו בטקס חגיגי. גאון ערך וכתב מספר רב של מאמרים, ספרים ודרשות.

הרב סולומון גאון הלך לעולמו ב-1994 בבית החולים מאונט סיני בניו יורק לאחר שלקה בדלקת ריאות. הוא הובא לקבורה בבית הקברות היהודי בהר הזיתים.

==קישורים חיצוניים==

* [http://worldcat.org/identities/lccn-n88074571/ כתבי סולומון גאון], באתר WorldCat 
* [http://www.fpa.es/multimedia-es/videos/discurso-de-solomon-gaon515.html נאומו של סולומון גאון בעת קבלת פרס נסיך אסטוריאס] 
* [https://www.washingtonpost.com/archive/local/1994/12/24/sephardic-rabbi-solomon-gaon-dies-at-age-82/774dab9f-0c02-42c2-9668-80f124653126/?utm_term=.a97b58ecfa68 ידיעה על מותו של הרב סולומון גאון], באתר הוושינגטון פוסט 
* 
* 

==הערות שוליים==

קטגוריה:רבנים בריטים
קטגוריה:לונדון: רבנים
קטגוריה:רבנים יוגוסלבים
קטגוריה:יהודים יוגוסלבים
קטגוריה:יהודים בוסנים
קטגוריה:יהודים הקבורים בהר הזיתים: חלקת הספרדים
קטגוריה:סגל ישיבה יוניברסיטי
קטגוריה:רבנים ספרדיים
קטגוריה:בריטים שנולדו ב-1912
קטגוריה:בריטים שנפטרו ב-1994
מיכאיל בוגדנוב

מיכאיל לאונידוביץ' בוגדנוב (ברוסית: Михаил Леонидович Богданов; נולד ב-2 במרץ 1952) הוא מדינאי ודיפלומט רוסי, סגן שר החוץ של רוסיה ושליחו המיוחד של נשיא רוסיה למזרח התיכון מאז ה-23 בינואר 2012.

מכהן גם כסגן יושב ראש החברה הארץ-ישראלית הפרבוסלבית הקיסרית.

==ביוגרפיה==
בוגדנוב נולד במוסקבה במרץ 1952. השלים את השכלתו האקדמית במכון הממלכתי המוסקבאי ליחסים בינלאומיים של משרד החוץ. למד ערבית ואנגלית.

משנת 1974 עובד כדיפלומט ונשלח לעבוד בשגרירויות הרוסיות בתימן, בלבנון ובסוריה.

בשנים 1989–1991 עבד במחלקת מדינות המזרח התיכון וצפון אפריקה במשרד החוץ הסובייטי ולאחר מכן עבד בשגרירות הרוסית בסוריה בשנים 1991–1994.

חזר למוסקבה ב-1994 ומונה לסגן מנהל מחלקת המזרח התיכון וצפון אפריקה במשרד החוץ של רוסיה. שנתיים לאחר מכן הוא נשלח לכהן כשגריר רוסיה בישראל במקומו של אלכסנדר בובין שפרש לפנסיה. בוגדנוב כיהן כשגריר רוסיה בתל אביב משנת 1997 עד 2002, כשחזר למוסקבה. עם שובו מונה למנהל מחלקת המזרח התיכון וצפון אפריקה עד שנת 2005, עת נשלח חזרה למזרח התיכון, הפעם לקהיר כדי לכהן כשגריר רוסיה במצרים. במקביל כיהן גם כנציגה של רוסיה בליגה הערבית.

ביוני 2011 מונה לסגן שר החוץ של רוסיה לענייני המזרח התיכון. ב-23 בינואר 2012 נשיא רוסיה דמיטרי מדבדב מינה אותו לשליחו המיוחד למזרח התיכון. מאז המעורבות הרוסית במלחמת האזרחים בסוריה, בוגדנוב מעורב בניהול המשא ומתן מול ארגוני המורדים הסורים לצורך הגעה להסדר ולסיום מלחמת האזרחים בסוריה.

ב-2016 נקשר שמו לחשיפת מחמוד עבאס (אבו מאזן) כסוכן קג"ב בארכיון מיטרוחין בעקבות פעילותו כשגריר בסוריה.

דובר אנגלית, עברית וערבית.

==ראו גם==
*אלכסנדר סלטאנוב

==קישורים חיצוניים==

==הערות שוליים==

קטגוריה:שגרירי ברית המועצות ורוסיה בישראל
קטגוריה:מקבלי עיטור ההצטיינות למען המולדת
קטגוריה:מקבלי עיטור אלכסנדר נבסקי (הפדרציה הרוסית)
קטגוריה:מקבלי עיטור הידידות (רוסיה)
קטגוריה:שגרירים במצרים
קטגוריה:פוליטיקאים רוסים
קטגוריה:דיפלומטים רוסים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:החברה הארץ-ישראלית הפרבוסלבית הקיסרית: אישים
קטגוריה:סגני שר החוץ הרוסי
קטגוריה:רוסים שנולדו ב-1952
סרגיי יאקובלב

סרגיי יאקובלביץ' יאקובלב (ברוסית: Сергей Яковлевич Яковлев; נולד ב-24 בינואר 1948) הוא מדינאי ודיפלומט רוסי.

כיהן כשגריר רוסיה בישראל בשנים 2011–2015.

==ביוגרפיה==
יאקובלב בשלים את לימודיו במכון הממלכתי המוסקבאי ליחסים בינלאומיים של משרד החוץ בשנת 1971. ב-1983 סיים לימודיו גם באקדמיה הדיפלומטית של משרד החוץ.

עובד כדיפלומט מאז 1971. כיהן כמזכיר ראשון ויועץ השגרירות הסובייטית בסוריה משנת 1986 ועד להתפרקות ברית המועצות בשנת 1991.

יאקובלב חזר למוסקבה ומילא שלל תפקידים במשרד החוץ של רוסיה, היה מומחה ויועץ במחלקת המזרח התיכון וצפון אפריקה ובשנת 1994 נשלח לוושינגטון הבירה, שבארצות הברית על מנת לייעץ לשגריר רוסיה בארצות הברית.

ב-1998 חזר למוסקבה וכיהן כסגן מנהל מחלקת המזרח התיכון וצפון אפריקה במשרד החוץ ובשנת 2000 נשלח חזרה למזרח התיכון. כיהן כשגריר רוסיה באיחוד האמירויות הערביות מה-30 בנובמבר 2000 ועד ה-3 במרץ 2006.

ב-8 ביולי 2011 מונה לשגריר רוסיה בישראל, תפקיד שמילא עד פרישתו לפנסיה ב-10 ביולי 2015.

==הערות שוליים==

קטגוריה:שגרירי ברית המועצות ורוסיה בישראל
קטגוריה:שגרירים באיחוד האמירויות הערביות
קטגוריה:פוליטיקאים רוסים
קטגוריה:דיפלומטים רוסים
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:מקבלי עיטור הידידות (רוסיה)
קטגוריה:רוסים שנולדו ב-1948
פיוטר סטגניי

פיוטר ולדימירוביץ' סטגניי (ברוסית: Пётр Владимирович Стегний; נולד ב-24 בינואר 1948) הוא היסטוריון ודיפלומט רוסי.

כיהן כשגריר רוסיה בישראל בשנים 2007-2011.

==ביוגרפיה==
סטגני הוא היסטוריון במקצועו, למד במכון הממלכתי המוסקבאי ליחסים בינלאומיים ובאקדמיה הדיפלומטית של משרד החוץ.

עבד במספר שגרירויות במזרח התיכון בשנים 1968–1986, בעיקר בסודאן, תימן ומצרים. בשנת 1986 נשלח כיועץ לשגרירות הסובייטית בלבנון וב-1990 חזר למוסקבה, כיהן כסגן מנהל מחלקת מדינות המזרח התיכון וצפון אפריקה עד 1992 משנשלח חזרה למזרח התיכון.

כיהן כשגריר רוסיה בכווית בשנים 1992-1998. בשובו למוסקבה התמנה למנהל מחלקת התיעוד וההיסטוריה במשרד החוץ של רוסיה, תפקיד שמילא עד שנת 2003. ב-1999 היה לחבר במועצה של משרד החוץ הרוסי ובמועצה של שירות הארכיון הפדרלי.

בשנת 2003 מונה לשגריר רוסיה בטורקיה עד שנת 2007, עת נשלח לכהן כשגריר רוסיה בישראל. ב-8 ביוני 2011 עזב למוסקבה ופרש לפנסיה.

==ספריו==
* Улыбка сфинкса [Об АРЕ] — М.: Наука, 1985
* Под сенью восьмиконечного креста (Мальтийский орден и его связи с Россией) — М.: Международные отношения, 1991
* Посол III класса. Повествование о российском дипломате А. М. Обрескове... — М.: Наука, 1992
* Хроники времен Екатерины II: 1729-1796 гг. — М.: ОЛМА-Пресс, 2001
* Время сметь, или Сущая служительница Фива: Хроники времен Екатерины Великой — М.: ОЛМА-Пресс, 2002
* Разделы Польши и дипломатия Екатерины II: 1772, 1793, 1795 — М.: Международные отношения, 2002
* Посол III класса. Хроники «времён Очаковских и покоренья Крыма» — М.: Феория, 2009
* «Прощайте, мадам Корф»: из истории тайной дипломатии Екатерины II — М.: Международные отношения, 2009
חלק מספריו הוא כותב תחת שם העט פיוטר פרמינוב.

==קישורים חיצוניים==
* [http://ir.russiancouncil.ru/person/stegniy-petr-vladimirovich/ פיוטר סטגני] באתר המועצה הרוסית ליחסים בינלאומיים
* [http://old.rsl.ru/table.jsp?f=1003&t=3&v0=%D0%A1%D1%82%D0%B5%D0%B3%D0%BD%D0%B8%D0%B9%2C+%D0%9F%D0%B5%D1%82%D1%80+%D0%92%D0%BB%D0%B0%D0%B4%D0%B8%D0%BC%D0%B8%D1%80%D0%BE%D0%B2%D0%B8%D1%87&f=1003&t=1&v1=&f=4&t=2&v2=&f=21&t=3&v3=&f=1016&t=3&v4=&f=1016&t=3&v5=&cc=a1&s=2&ss=1003&ce=4 ספרים פרי עטו] באתר הספרייה הממלכתית של רוסיה

==הערות שוליים==

קטגוריה:שגרירי ברית המועצות ורוסיה בישראל
קטגוריה:דיפלומטים רוסים
קטגוריה:שגרירים בטורקיה
קטגוריה:שגרירים בכווית
קטגוריה:בוגרי המכון הממלכתי ליחסים בין-לאומיים של מוסקבה
קטגוריה:רוסים שנולדו ב-1945
גנאדי טראסוב

גנאדי פאבלוביץ' טראסוב (ברוסית: Геннадий Павлович Тарасов; נולד ב-14 בספטמבר 1947) הוא דיפלומט רוסי.

כיהן כשגריר רוסיה בישראל בשנים 2002–2007.

==ביוגרפיה==
עובד כדיפלומט משנת 1970.

בשנים 1982–1986 כיהן כיועץ לשגריר ברית המועצות באומות המאוחדות בניו יורק. לדברי העיתונאית אנה אזרי, טראסוב ניהל אז מגעים חשאיים לחידוש היחסים הדיפלומטיים בין ברית המועצות לישראל.

בשנת 1990 חזרה למוסקבה ומונה לגן מנהל מחלקת מדינות מזרח התיכון וצפון אפריקה במשרד החוץ וניהל את מחלקת ישראל. זמן קצר לאחר מכן נשלח לכהן כשגריר רוסיה בערב הסעודית, תפקיד שמילא במשך 6 שנים.

בשנת 1996 מונה למנהל מחלקת המידע והדפוס במשרד החוץ של רוסיה והיה דובר משרד החוץ. ב-1998 נשלח לכהן כשגריר רוסיה בפורטוגל, עד 2002.

ב-1 בפברואר 2002 מונה לשגריר רוסיה בישראל, עד ה-31 בינואר 2007.

הוא חזר למוסקבה וכיהן כשגריר למשימות מיוחדות במשרד החוץ ובשנת 2008 מונה למתאם המיוחד באומות המאוחדות לענייני נעדרים במהלך המלחמות במפרץ הפרסי.

==קישורים חיצוניים==
* [http://dic.academic.ru/dic.nsf/enc_biography/122088/Тарасов גנאדי טראסוב]
* [https://web.archive.org/web/20160304200020/http://www.law-order.ru/catalog/enciklopedia/reference/ru_t/t65869.html גנאדי טראסוב], ביוגרפיה

==הערות שוליים==

קטגוריה:שגרירי ברית המועצות ורוסיה בישראל
קטגוריה:דיפלומטים רוסים
קטגוריה:שגרירים בפורטוגל
קטגוריה:שגרירים בערב הסעודית
קטגוריה:רוסים שנולדו ב-1947
עונת 1978/1979 בפוטבול ליג

עונת 1978/1979 הייתה העונה ה-80 של הפוטבול ליג שהיא הייתה הליגה האנגלית הבכירה בכדורגל. העונה החלה ב-19 באוגוסט 1978 והסתיימה ב-18 במאי 1979. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. בולטון וונדררס, סאות'המפטון וטוטנהאם הוטספר היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

ליברפול זכתה באליפות בפעם ה-11 בתולדות המועדון.

בסוף העונה לליגת משנה ירדו קווינס פארק ריינג'רס, בירמינגהאם סיטי וצ'לסי. במקומן לליגה הבכירה עלו קריסטל פאלאס (בפעם הראשונה בתולדות המועדון), ברייטון אנד הוב אלביון (בפעם הראשונה בתולדות המועדון) וסטוק סיטי.

==כדורגלנים מצטיינים==
פרנק וורינגטון מבולטון וונדררס כבש 21 שערים וזכה בתואר מלך השערים. 

קני דלגליש מליברפול זכה בפרס כדורגלן השנה של התאחדות עיתונאי הכדורגל האנגלית.

ליאם בריידי מארסנל זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||30||8||4||85||16|| 69||68 ||
|- bgcolor=#76EE00
|2|| נוטינגהאם פורסט||42||21||18||3||61||26|| 35||60||העפלה לגביע האלופות כמחזיקת הגביע
|- bgcolor=#97DEFF 
|3|| וסט ברומיץ' אלביון||42||24||11||7||72||35|| 37||59||העפלה לגביע אופ"א 
|- bgcolor=#97DEFF 
|4|| אברטון||42||17||17||8||52||40|| 12||51||העפלה לגביע אופ"א 
|- bgcolor=#97DEFF 
|5|| לידס יונייטד||42||18||14||10||70||52|| 18||50||העפלה לגביע אופ"א 
|- bgcolor=#97DEFF 
|6|| איפסוויץ' טאון||42||20||9||13||63||49|| 14||49|| 
|- bgcolor=#99BADD
|7|| ארסנל||42||17||14||11||61||48|| 13||48||זכייה בגביע האנגלי העפלה לגביע אירופה למחזיקות גביע 
|-
|8|| אסטון וילה||42||15||16||11||59||49||10 ||46
|-
|9|| מנצ'סטר יונייטד||42||15||15||12||60||63||3-||45
|-
|10|| קובנטרי סיטי||42||14||16||12||58||68||10-||44
|-
|11|| טוטנהאם הוטספר||42||13||15||14||48||61||13-||41
|-
|12|| מידלסברו||42||15||10||17||57||50|| 7||40
|-
|13|| בריסטול סיטי||42||15||10||17||47||51||4-||40
|-
|14|| סאות'המפטון||42||12||16||14||47||53||6-||40
|-
|15|| מנצ'סטר סיטי||42||13||13||16||58||56|| 2||39
|-
|16|| נוריץ' סיטי||42||7||23||12||51||57||6-||37
|-
|17|| בולטון וונדררס||42||12||11||19||54||75||21-||35
|-
|18|| וולברהמפטון וונדררס||42||13||8||21||44||68||24-||34
|-
|19|| דרבי קאונטי||42||10||11||21||44||71||27-||31
|- bgcolor=#F08080
|20|| קווינס פארק ריינג'רס||42||6||13||23||45||73||28-||25||ירדה ליגה
|- bgcolor=#F08080
|21|| בירמינגהאם סיטי||42||6||10||26||37||64||27-||22||ירדה ליגה
|- bgcolor=#F08080
|22|| צ'לסי||42||5||10||27||44||92||48-||20||ירדה ליגה
|}

==קישורים חיצוניים==
* [http://www.rsssf.com/engpaul/FLA/1978-79.html נתונים מפורטים מאתר rsssf]

קטגוריה:תחרויות כדורגל ב-1979
קטגוריה:תחרויות כדורגל ב-1978
קטגוריה:עונות בפוטבול ליג
קטגוריה:1978 בממלכה המאוחדת
קטגוריה:1979 בממלכה המאוחדת
עונת 1979/1980 בפוטבול ליג

עונת 1979/1980 הייתה העונה ה-81 של הפוטבול ליג שהיא הייתה הליגה האנגלית הבכירה בכדורגל. העונה החלה ב-18 באוגוסט 1979 והסתיימה ב-19 במאי 1980. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. קריסטל פאלאס (בפעם הראשונה בתולדות המועדון), ברייטון אנד הוב אלביון (בפעם הראשונה בתולדות המועדון) וסטוק סיטי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

ליברפול זכתה באליפות בפעם ה-12 בתולדות המועדון.

בסוף העונה לליגת משנה ירדו בריסטול סיטי, דרבי קאונטי ובולטון וונדררס. במקומן לליגה הבכירה עלו לסטר סיטי, סנדרלנד ובירמינגהאם סיטי.

==כדורגלנים מצטיינים==
פיל בוייר מסאות'המפטון כבש 23 שערים וזכה בתואר מלך השערים. 

טרי מקדרמוט מליברפול זכה בפרס כדורגלן השנה של התאחדות עיתונאי הכדורגל האנגלית.

טרי מקדרמוט מליברפול זכה בפרס כדורגלן השנה שהוענק על ידי התאחדות שחקני הכדורגל.

לראשונה התואר הוענק לאותו כדורגלן.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| ליברפול||42||25||10||7||81||30|| 51||60 ||זכייה בליגה העפלה לגביע האלופות 
|- bgcolor=#97DEFF
|2|| מנצ'סטר יונייטד||42||24||10||8||65||35|| 30||58||העפלה לגביע אופ"א
|- bgcolor=#97DEFF
|3|| איפסוויץ' טאון||42||22||9||11||68||39|| 29||53||העפלה לגביע אופ"א
|-
|4|| ארסנל||42||18||16||8||52||36|| 16||52
|- bgcolor=#76EE00
|5|| נוטינגהאם פורסט||42||20||8||14||63||43|| 20||48||העפלה לגביע האלופות כמחזיקת הגביע
|- bgcolor=#97DEFF
|6|| וולברהמפטון וונדררס||42||19||9||14||58||47|| 11||47||העפלה לגביע אופ"א 
|-
|7|| אסטון וילה||42||16||14||12||51||50|| 1||46
|-
|8|| סאות'המפטון||42||18||9||15||65||53|| 12||45
|-
|9|| מידלסברו||42||16||12||14||50||44|| 6||44
|-
|10|| וסט ברומיץ' אלביון||42||11||19||12||54||50|| 4||41
|-
|11|| לידס יונייטד||42||13||14||15||46||50||4-||40
|-
|12|| נוריץ' סיטי||42||13||14||15||58||66||8-||40
|-
|13|| קריסטל פאלאס||42||12||16||14||41||50||9-||40
|-
|14|| טוטנהאם הוטספר||42||15||10||17||52||62||10-||40
|-
|15|| קובנטרי סיטי||42||16||7||19||56||66||10-||39
|-
|16|| ברייטון אנד הוב אלביון||42||11||15||16||47||57||10-||37
|-
|17|| מנצ'סטר סיטי||42||12||13||17||43||66||23-||37
|-
|18|| סטוק סיטי||42||13||10||19||44||58||14-||36
|-
|19|| אברטון||42||9||17||16||43||51||8-||35
|- bgcolor=#F08080
|20|| בריסטול סיטי||42||9||13||20||37||66||29-||31||ירדה ליגה
|- bgcolor=#F08080
|21|| דרבי קאונטי||42||11||8||23||47||67||20-||30||ירדה ליגה
|- bgcolor=#F08080
|22|| בולטון וונדררס||42||5||15||22||38||73||35-||25||ירדה ליגה
|}

==קישורים חיצוניים==
* [http://www.rsssf.com/engpaul/FLA/1979-80.html נתונים מפורטים מאתר rsssf]

קטגוריה:תחרויות כדורגל ב-1979
קטגוריה:תחרויות כדורגל ב-1980
קטגוריה:עונות בפוטבול ליג
קטגוריה:1979 בממלכה המאוחדת
קטגוריה:1980 בממלכה המאוחדת
חיים ראם

חיים ראם (1910 - 4 באוגוסט 2004) היה ראש מועצה אזורית קישון ובו זמנית ראש המועצה האזורית הסמוכה, נהלל בשנים 1949–1954. כמו כן, בשנים 1961–1980 הוא היה ראש המועצה האזורית קישון, אחרי שהיא אוחדה עם המועצה האזורית נהלל. בשנת 1980 התרחש איחוד נוסף - מועצת קישון אוחדה עם המועצה האזורית "יזרעאל", ליצירת המועצה האזורית עמק יזרעאל. ראם עמד בראש המועצה המאוחדת למשך חודשים ספורים.

==קורותיו==

ראם נולד בלבוב, גליציה, בשם חיים טויבש (מצאצאי הרב אהרן משה טויבש). במהלך מלחמת העולם הראשונה ברח עם משפחתו לווינה. הוא סיים לימודי משפטים והוסמך לרבנות. הוא עבד כמתאגרף ושירת לתקופה קצרה בצבא פולין.

בשנת 1933 הוא עלה לארץ ישראל, והתיישב בכפר החורש. הוא התחתן עם תמר ונולדו להם שני בנים. בזמן מאורעות 1936–1939 הוא התקוטט עם ערבים ונשפט על ידי הבריטים. בשנת 1941 הוא קנה משק בבית שערים, והתגורר בו עד יום מותו. במלחמת העצמאות הוא השתתף בקרב בשער הגולן ואף נחשב לחלל לזמן מה.

משנת 1949 עד 1954 ושוב משנת 1961 עד 1980 שימש יו"ר המועצה האזורית קישון. בין לבין כהונותיו כראש המועצה, הוא היה חבר בהנהלת המועצה. עם העלייה ההמונית אחרי קום המדינה, הוא יישב את שוכני מעברת בית שערים ביישוב קבע, וכך היה ממייסדי מגדל העמק. בתקופתו הוקמה המכללה האקדמית עמק יזרעאל, ונוסדו האולפנה האזורית למוזיקה ולמחול ובית הספר לחינוך מיוחד המקומי. הוא הסדיר גם את ניקוז האזור, את יישוב הקבע לבדואים המקומיים ואת בית האבות המקומי, "סב יום", בקיבוץ מזרע, שכלל מרכז רב תחומי לזקן.

הוא פעל למען איחוד המועצה האזורית נהלל עם המועצה האזורית קישון ובהמשך לאיחוד המועצה האזורית קישון עם המועצה האזורית יזרעאל, ליצירת המועצה האזורית עמק יזרעאל. במהלך קיומה של המועצה האזורית נהלל, כל ראשיה, נבחריה ועובדיה היו ממילא גם נבחרי המועצה האזורית קישון. הכפילות במועצות הייתה רק כפילות בניירת שלהן. ניירת שחלקה הוגש לפקידי משרד הפנים מנצרת וחלקה לפקידי משרד הפנים מחיפה. האיחוד השני להקמת המועצה האזורית עמק יזרעאל, יצר מועצה חדשה, מועצה שקמה ב-1980. ראם עמד בראשה למשך חודשים ספורים ואז פרש מהחיים הפוליטיים. לראשות המועצה המאוחדת נבחר ישראל פרדקין (סולה), שהיה ראש המועצה הקודם של המועצה האזורית יזרעאל.

ראם נפטר בגיל 94.

==קישורים חיצוניים==
* [http://www.emekyizrael.org.il/?CategoryID=273&ArticleID=272 חיים ראם ראש מוא"ז קישון בשנים 1949–1954, 1961-1980 מתוך: אחרי מות / אורי דרומי על חיים ראם 4.8.2004, אתר מועצה אזורית עמק יזרעאל]
* 

==הערות שוליים==

קטגוריה:אנשי העלייה החמישית
קטגוריה:ישראלים ילידי אוקראינה
קטגוריה:כפר החורש: אישים
קטגוריה:בית שערים (מושב): אישים
קטגוריה:ראשי מועצות אזוריות קישון ונהלל
קטגוריה:ראשי המועצה האזורית עמק יזרעאל
קטגוריה:משפחת טויבש
קטגוריה:מגדל העמק: אישים
קטגוריה:ישראלים שנולדו ב-1910
קטגוריה:ישראלים שנפטרו ב-2004
עונת 1980/1981 בפוטבול ליג

עונת 1980/1981 הייתה העונה ה-82 של הפוטבול ליג שהיא הייתה הליגה האנגלית הבכירה בכדורגל. העונה החלה ב-16 באוגוסט 1980 והסתיימה ב-19 במאי 1981. בעונה זו התחרויות התקיימו בליגה הבכירה, בליגת משנה, בדיוויזיון השלישי ובדיוויזיון הרביעי. 

הליגה הבכירה כללה 22 קבוצות. לסטר סיטי, סנדרלנד ובירמינגהאם סיטי היו הקבוצות שעלו מליגת משנה. 

עבור הניצחון הוענקו שתי נקודות ונקודה עבור תוצאת תיקו. במידה וכמה קבוצות זכו באותו מספר נקודות, הקבוצה עם יתרון הפרש שערים דורגה במקום גבוה יותר.

אסטון וילה זכתה באליפות בפעם השביעית בתולדות המועדון.

בסוף העונה לליגת משנה ירדו נוריץ' סיטי, לסטר סיטי וקריסטל פאלאס. במקומן לליגה הבכירה עלו וסטהאם יונייטד, נוטס קאונטי וסוונסי סיטי (בפעם הראשונה בתולדות המועדון).

==כדורגלנים מצטיינים==
פיטר ווית' מאסטון וילה) וסטיב ארצ'יבלד מטוטנהאם הוטספור כבשו 20 שערים וזכו בתואר מלך השערים. 

פרנס תייסן מאיפסוויץ' טאון זכה בפרס כדורגלן השנה של התאחדות עיתונאי הכדורגל האנגלית.

ג'ון וורק מאיפסוויץ' טאון זכה בפרס כדורגלן השנה שהוענק על ידי התאחדות שחקני הכדורגל.

==טבלת הליגה==
{| class="wikitable" style="text-align:center"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|הפרש שערים
!width=20|נקודות
|הערות
|- bgcolor="#FFFF00"
|1|| אסטון וילה ||42||26||8||8||72||40|| 32||60 ||זכייה בליגה העפלה לגביע האלופות 
|- bgcolor=#97DEFF
|2|| איפסוויץ' טאון||42||23||10||9||77||43|| 34||56||העפלה לגביע אופ"א
|- bgcolor=#97DEFF
|3|| ארסנל||42||19||15||8||61||45|| 16||53|| העפלה לגביע אופ"א
|- bgcolor=#97DEFF
|4|| וסט ברומיץ' אלביון||42||20||12||10||60||42|| 18||52||העפלה לגביע אופ"א 
|- bgcolor=#76EE00
|5|| ליברפול||42||17||17||8||62||42|| 20||51||העפלה לגביע האלופות כמחזיקת הגביע
|- bgcolor=#97DEFF
|6|| סאות'המפטון||42||20||10||12||76||56|| 20||50||העפלה לגביע אופ"א 
|-
|7|| נוטינגהאם פורסט||42||19||12||11||62||44|| 18||50
|-
|8|| מנצ'סטר יונייטד||42||15||18||9||51||36|| 15||48
|-
|9|| לידס יונייטד||42||17||10||15||39||47||8-||44
|- bgcolor=#99BADD 
|10|| טוטנהאם הוטספר||42||14||15||13||70||68|| 2||43||זכייה בגביע האנגלי העפלה לגביע אירופה למחזיקות גביע 
|-
|11|| סטוק סיטי||42||12||18||12||51||60||9-||42
|-
|12|| מנצ'סטר סיטי||42||14||11||17||56||59||3-||39
|-
|13|| בירמינגהאם סיטי||42||13||12||17||50||61||11-||38
|-
|14|| מידלסברו||42||16||5||21||53||61||8-||37
|-
|15|| אברטון||42||13||10||19||55||58||3-||36
|-
|16|| קובנטרי סיטי||42||13||10||19||48||68||20-||36
|-
|17|| סנדרלנד||42||14||7||21||52||53||1-||35
|-
|18|| וולברהמפטון וונדררס||42||13||9||20||43||55||12-||35
|-
|19|| ברייטון אנד הוב אלביון||42||14||7||21||54||67||13-||35
|- bgcolor=#F08080
|20|| נוריץ' סיטי||42||13||7||22||49||73||24-||33||ירדה ליגה
|- bgcolor=#F08080
|21|| לסטר סיטי||42||13||6||23||40||67||27-||32||ירדה ליגה
|- bgcolor=#F08080
|22|| קריסטל פאלאס||42||6||7||29||47||83||36-||19||ירדה ליגה
|}

==קישורים חיצוניים==
* [http://www.rsssf.com/engpaul/FLA/1980-81.html נתונים מפורטים מאתר rsssf]

קטגוריה:תחרויות כדורגל ב-1981
קטגוריה:תחרויות כדורגל ב-1980
קטגוריה:עונות בפוטבול ליג
קטגוריה:1980 בממלכה המאוחדת
קטגוריה:1981 בממלכה המאוחדת
אחיקם סטולר

אחיקם סטולר (נולד ב-1952) הוא משפטן ועורך דין ישראלי. בתפקידו האחרון כיהן כסגן נשיא בית המשפט המחוזי מרכז השוכן בלוד. מלבד היותו משפטן ושופט, סטולר משמש כמרצה מן החוץ בחוג לקרימינולוגיה ובפקולטה למשפטים שבאוניברסיטה העברית בירושלים ובמרכז האקדמי שערי מדע ומשפט סטולר מרצה בחוג "ראיות מדעיות".

== ביוגרפיה == 

אחיקם סטולר נולד בשנת 1952 בישראל. ב-1970 סיים את לימודיו התיכוניים בכפר הנוער "אלוני יצחק" הושכן במועצה אזורית מנשה. באותה שנה, עם סיום לימודיו התיכוניים התגייס לצבא הגנה לישראל ושירת שם עד שנת 1973. בין השנים 1973–1974 היה קצין הביטחון של ועדת אגרנט.

בשנת 1978 סיים לימודי תואר בוגר אוניברסיטה בכימיה באוניברסיטה העברית בירושלים. ב-1980 סיים בהצטיינות לימודי מוסמך אוניברסיטה בכימיה באותה האוניברסיטה. בשנים 1980–1983 שימש כראש המעבדות הניידות לזירת העבירה של המחלקה לזיהוי פלילי במשטרת ישראל. ב-1986 סיים את לימודיו במשפטים באוניברסיטה העברית בירושלים. בחודש נובמבר 1987 הוסמך כעורך דין. 

משנת 1988 עד ל-2002 עבד כעורך דין עצמאי. בשנת 1991 קיבל תואר דוקטור לכימיה מטעם האוניברסיטה העברית בירושלים. משנת 1997 משמש משמש כמרצה מן החוץ בחוג לקרימינולוגיה ובפקולטה למשפטים שבאוניברסיטה העברית בירושלים ובמרכז האקדמי שערי מדע ומשפט סטולר מרצה בחוג "ראיות מדעיות". נוסף על כך, סטולר לימד במרכז הבינתחומי הרצליה וגם כיום הוא מלמד במרכז האקדמי למשפט ולעסקים ברמת גן. 

בחודש דצמבר 2002 מונה לכהונת שופט בבתי משפט השלום במחוז תל אביב. ביוני 2007 מונה לכהונת שופט בית המשפט המחוזי מרכז. בדצמבר 2016 מונה לכהונת שופט בכיר.

במרץ 2019 מונה לכהונת סגן נשיא של בית המשפט המחוזי מרכז לוד. בשנת 2020 בהגיאו לגיל שבעים פרש מכס השיפוט. 

==קישורים חיצוניים==
* 

== הערות שוליים ==

קטגוריה:עורכי דין ישראלים
קטגוריה:שופטי בתי משפט השלום
קטגוריה:שופטי בית המשפט המחוזי מרכז
קטגוריה:בוגרי כפר הנוער אלוני יצחק
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי האוניברסיטה העברית בירושלים: משפטים
קטגוריה:ישראלים שנולדו ב-1952
דוב כחול טיבטי

דוב כחול טיבטי או דוב טיבטי (שם מדעי: Ursus arctos pruinosus) הידוע גם בשמות דוב הימלאיה כחול, דוב שלג ההימלאיה, דוב חום טיבטי ודוב הסוס (בטיבטית הוא ידוע בשם Dom gyamuk), הוא תת-מין של הדוב החום שנמצא בשפלה הטיבטית המזרחית. הדוב הכחול הוא אחד הדובים הנדירים ביותר בעולם, ונדיר לראותו בטבע. בנוסף הדוב הכחול ידוע במערב רק באמצעות מספר קטן של דגימות פרווה ועצם, וסווג לראשונה בשנת 1854.

== היסטוריה טקסונומית ==
הדוב החום של גובי מסווג לפעמים כאותו תת-מין כמו הדוב הכחול הטיבטי; זה מבוסס על הדמיון המורפולוגי, והאמונה כי הדוב החום של גובי מייצג אוכלוסיית שרידים של הדוב הכחול. עם זאת, הדוב גובי מסווג לעיתים כתת-מין משל עצמו, ודומה מאוד לדובים חומים אסיאתיים אחרים.

== בית גידול ==
המידע המצומצם הזמין על ההרגלים והטווחים של הדוב הכחול מעורר את ההשערה שייתכן לצפות מדי פעם בדוב מפסגות הרים גבוהים במהלך זמני אספקת מזון מופחתת, או בחיפוש אחר בן זוג.

== מצב שימור ==
בשל המידע המוגבל מצב השימור המדויק של הדוב הכחול אינו ידוע. עם זאת, בארצות הברית המסחר בדגימות הדוב כחול או מוצרים מוגבל על ידי חוק המינים בסכנת הכחדה מ-1973. הוא מופיע גם בנספח I באמנה בדבר סחר בינלאומי בסוגים בסכנת הכחדה (CITES) כמין מוגן. הדוב הכחול ניצוד בשל חומצות המרה שלו אשר בשימוש ברפואה הסינית המסורתית, והוא בסכנת הכחדה גם בשל הפגיעה בבתי הגידול.

== בתרבות ==
הדוב הכחול הוצע כאחת מההשראות האפשריות עבור התצפיות הקשורות לאגדה של יטי. משלחת מ-1960 בהנהגתו של סר אדמונד הילרי שחיפשה עדויות ליטי, חזרה עם שתי פיסות פרווה שזוהו על ידי המקומיים כ"פרוות יטי", שזוהו מדעית מאוחר יותר כמנות פרווה של הדוב הכחול.  

==קישורים חיצוניים==

קטגוריה:בעלי חיים שתוארו ב-1854
קטגוריה:טקסונים שתוארו בידי אדוארד בליית
קטגוריה:דוביים
קטגוריה:טיבט: יונקים
קטגוריה:ההימלאיה: בעלי חיים